Campionatul Mondial de Fotbal 1990 a fost cea de-a paisprezecea ediție a celei mai importante competiții la care participă echipe naționale din toată lumea, ediție ce s-a desfășurat în Italia. Țara gazdă a fost stabilită în anul 1984. Au candidat pentru organizare Italia și Uniunea Republicilor Sovietice Socialiste. Italia a devenit a doua țară care găzduiește de două ori turneul final, după ediția din 1934. Prima țară fusese Mexic cu edițiile 1970 și 1986. Costa Rica, Irlanda și Emiratele Arabe Unite au participat în premieră la un turneu final mondial.